Lisa 1

# VÄLJAÕPPESÜNDMUSE PLAAN

##

1. EESMÄRK
	1. Tuuakse esile seos KT või NK väljaõppe eesmärkidega.
	2. Sündmuse nimetuse juurde kirjutatakse lahti tegevused, mille kaudu õpitakse.
	3. Esitatakse väljaõppesündmuse eeldatav tulem.
	4. Kui tegevus on suunatud organisatsioonivälistele isikutele, siis tuleb seda kajastada ka eesmärgis.
2. AEG JA KOHT
	1. Täpsema ajakava vajadusel koostatakse vastav väljaõppesündmuse plaani lisa.
	2. Vajadusel lisatakse plaanile asukohakaart.
3. OSALEJAD. REGISTREERIMINE. VARUSTUS.
	1. Vajadusel tehakse eelregistreerimine, pärast väljaõppesündmust vormistatakse osalejate nimekiri.
	2. Lapsevanema teatis koostatakse väljaõppesündmuse plaani lisana.
	3. Isiklikud kohustused enne sündmust (koduülesanne) võivad olla siin kirjeldatud.
	4. Isikliku ja/või võistkondliku varustuse nimekiri koostatakse väljaõppesündmuse plaani lisana.
4. LÄBIVIIJAD JA VASTUTAJAD
	1. Väljaõppesündmuse plaaniga määratakse üldvastutaja ja üldjuht, lisaks võib eristada valdkonniti määratud vastutust (meditsiin, toitlustus, ohutus, tagalatoetus, suhtlus avalikkusega, turvatöö jmt). Vajadusel liigitatakse vastutust ettevalmistuse, läbiviimise ja kokkuvõtete tegemise lõikes.
	2. Ettevalmistus võib sisaldada kooskõlastuste võtmist teistelt ametkondadelt ja kohalikelt omavalitsustelt või muid ettevalmistustöid (nt muru niitmine).
	3. Vastutajate kontaktid kirjutatakse väljaõppesündmuse plaani.
5. TAGAMINE
	1. Rühma jaoks vajaliku varustuse nimekiri.
	2. Teenindustoetus, võib olla esitatud detailsemalt (kütus, õli, määrdeained; ehitusmaterjalid; matkevahendid).
	3. Transport.
	4. Majutus ja hügieen.
	5. Toitlustus ja joogivesi.
	6. Meditsiin.
	7. Võimalikud varustuse ja vahendite tellimused Kaitseliidu malevale.
	8. Juhul, kui on vaja lisada täpsem kalkulatsioon või menüü, vormistatakse need eraldi lisadena.
6. OHUTUS
	1. Väli- ja sisetingimustes toimuva sündmuse ohutuseeskirjad on erinevad.
	2. Juhul, kui on vaja ohutuseeskiri täpsemalt lahti kirjutada, vormistatakse see eraldi lisana. Ohutuseeskirju võib kohendada vastavalt vajadusele, vaadates üle toimumiskoha nõuded.
	3. Kui väljaõppesündmus sisaldab suurema riskiastmega tegevust (meditsiin, tuletõrje, laskesport, liiklusohutus, köieharjutused, kanuusõit jne), siis kaasatakse vastava ala asjatundjad.
	4. Väljaõppesündmuse eel viiakse läbi instruktaaž ja võetakse osalejatelt allkirjad.
7. HINDAMINE
	1. Tagasisidelehed kohandatakse sobivaks enne väljaõppesündmust.
	2. Hindamislehtede kasutamisel koostatakse need enne väljaõppesündmust ja need võivad olla plaani lisad, samuti kasutatakse üldise rahulolu mõõtmiseks *e*-lahendust ([lisa 12](#_RAHULOLU_MÕÕTMINE)).

# VÄLJAÕPPESÜNDMUSE PLAANI NÄIDIS

**VÄLJAÕPPESÜNDMUSE PLAAN: KT/NK RINGKONNA/MALEVA LAAGER**

**Viited**: võimalikele seotud dokumentidele nagu põhikiri, järgu- ja/või erikatsete nõuded, väljaõppejuhend, kasutatavad kaardid, KL struktuuriüksuse aastaplaan.

**Aeg**: toimumise aeg.

**Väljaõppesündmuse kood**: kooditabeli järgi.

**Koht:** toimumiskoht, täpne aadress.

**Osalejad**: planeeritud osalejate arv, registreeritud osalejate arv. (Tegelik osalejate nimekiri ja OE lehed lisatakse väljaõppesündmuse plaanile hiljem).

1. **Olukord**

Tausta selgitus.

1. **ÜLESANNE**

Täpsem ülesanne kogu kaasatud gruppi silmas pidades.

1. **TÄIDE VIIMINE**

Lisatakse ajakava ja tunniplaan (lisa), koordineerivad instruktsioonid.

Näide:

Koordineerivad instruktsioonid.

Ohutus. Välilaagri käigus rakendatakse ohutuseeskirju vastavalt (lisade kasutus analüüsida ja neid täiendada vastavalt konkreetsetele oludele). Instrueerimise viivad laagri alguses läbi rühmapealikud. Kordusena tutvustatakse OE-d suuliselt vahetult enne iga tunni või harjutuse algust. Instrueerimise eest vastutab tunni läbiviija vastavalt tunniplaanile.

Tuletõrje. Väljaõppesündmuse ajal, sh välitundide ajal, puhkenud tulekahju korral alustatakse koheselt tule kustutamist oma jõududega. Vajaduse korral helistab kursuse läbiviija hädaabi numbril 112. Hädaabi kontaktid:

* kiirabi/tuletõrje/politsei 112
* väljaõppesündmuse ülem …
1. **tagalatoetus**

Tagalatöö eesmärgiks laagri ajal on tagada osalejatele transport, toitlustamine, õppetööks vajalikud vahendid, meditsiinilise teeninduse vahendid ja meditsiiniline teenindamine. Ülesanded tagalaüksustele on esitatud (lisa „Tagalatoetus“).

1. **JUHTIMINE JA SIDE**

Laagri ametikohtadel vastutavate isikute ülesanded (kinnitatakse vastavalt KT … ringkonnavanema / NK … maleva pealiku käskkirjaga enne väljaõppesündmust).

* Väljaõppesündmuse üldvastutaja ja peakorraldaja …
* Noorteinstruktor …
* Toitlustuse eest vastutav …
* Esmaabi eest vastutav …
* Koolitajad ja instruktorid vastavalt tunniplaanile.

KOOSTAS:

……………

XXX XXX